คำถามหมวดศีลล้างบาป

1. ตามธรรมเนียมของพระศาสนจักร มีการตั้งชื่อนักบุญองค์อุปถัมภ์ให้แก่สมาชิกของพระศาสนจักรเมื่อใด

 ก. เมื่อรับศีลล้างบาป ข. เมื่อรับศีลมหาสนิท

 ค. เมื่อรับศีลอภัยบาป ง. เมื่อรับศีลบรรพชา

2. ตอนที่สำคัญที่สุดในพิธีโปรดศีลล้างบาป คือตอนใด

 ก. ตอนสัญญาว่า จะละทิ้งปีศาจและถวายตัวแด่พระ

 ข. ตอนเทน้ำและกล่าวว่า “ข้าพเจ้าล้างท่าน เดชะพระนามพระบิดา พระบุตรและพระจิต”

 ค. ตอนที่พระสงฆ์มอบผ้าขาวให้

 ง. ตอนเจิมน้ำมันศักดิ์สิทธิ์บนหน้าผาก เป็นเครื่องหมายกางเขน

3. การโปรดศีลล้างบาป ตามปกติเป็นหน้าที่ของใคร

 ก. พระสังฆราช ข. พระสงฆ์

 ค. ซิสเตอร์ ง. ทุกๆ คน

4. สิ่งสำคัญที่ใช้ในการโปรดศีลล้างบาปคืออะไร

 ก. น้ำ ข. ผ้าขาว

 ค. เทียน ง. พ่อ-แม่ทูนหัว

5. ผ้าขาวในพิธีศีลล้างบาปหมายถึงอะไร

 ก. ความสวยงาม ข. การเข้าเป็นสมาชิกของพระศาสนจักร

 ค. การแสดงความเชื่อ ง. เป็นผู้บริสุทธิ์

6. เราเป็นลูกของพระเจ้าโดยทางใด

 ก. ทางพระเยซูเจ้า ข. ทางศีลมหาสนิท

 ค. ทางศีลล้างบาป ง. ทางพิธีมิสซาบูชาขอบพระคุณ

7. อุปกรณ์ต่อไปนี้ ข้อใดไม่จัดอยู่ในพิธีโปรดศีลล้างบาป

 ก. ผ้าขาว ข. เทียน

 ค. น้ำ ง. กำยาน

8. ผู้รับศีลล้างบาปต้องสัญญาอะไร

 ก. สัญญาว่าจะละทิ้งปีศาจและถือตามคำสอนของพระเยซูเจ้าจนตลอดชีวิต

 ข. สัญญาว่าจะละทิ้งปีศาจและถือตามคำสอนของพ่อแม่ทูนหัวตลอดชีวิต

 ค. สัญญาว่าจะละทิ้งทรัพย์สมบัติ และถือตามคำสอนของพระเยซูเจ้าจนตลอดชีวิต

 ง. สัญญาว่าจะละทิ้งทรัพย์สมบัติ และถือตามคำสอนของพ่อแม่ทูนหัวตลอดชีวิต

9. ศีลศักดิ์สิทธิ์ประการใดที่เราจำเป็นจะต้องรับก่อนที่จะรับศีลศักดิ์สิทธิ์ประการอื่น

 ก. ศีลมหาสนิท ข. ศีลล้างบาป

 ค. ศีลบรรพชา ง. ศีลกำลัง

10. ข้อใดเป็นผลของศีลล้างบาป

 ก. ลบล้างบาปกำเนิด ข. ทำให้ผู้รับเป็นบุตรของพระเจ้า

 ค. ทำให้ผู้รับเป็นสมาชิกของพระศาสนจักร ง. ถูกทุกข้อ

เฉลย

1. ก 2. ข 3. ข 4. ก 5. ง 6. ค 7. ง 8. ก 9. ข 10. ง